Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na 14. sjednici od 16. lipnja 2023. godine, donosi

**O D L U K U**

**o izmjenama i dopunama Programa javnih potreba u osnovnom školstvu**

**Grada Šibenika za 2023. godinu**

**I.**

Program javnih potreba u osnovnom školstvu Grada Šibenika za 2023. godinu („Službeni glasnik Grada Šibenika“, broj 12/22) mijenja se i dopunjuje na način:

1. U točki I. stavku 1. iznos od 13.973.124 EUR mijenja se u iznos „14.777.693,00 EUR“.
2. U točki II. tekst Planirana sredstva 1.112.244 EUR mijenja se u tekst „Planirana sredstva: 1.115.080,00 EUR“; te se u istoj točki stavak 3. mijenja i glasi: „U Proračunu Grada Šibenika za 2023. godinu planirana su decentralizirana sredstva za osnovne škole u iznosu od 924.548,00 EUR koja se odnose na materijalne i financijske rashode i rashode za tekuće i investicijsko održavanje, te 190.532,00 EUR za kapitalna ulaganja u škole, što je sveukupno 1.115.080,00 EUR.“

U istoj točki stavak 4. se briše;

1. U točki III. tekst Planirana sredstva: 11.382.795 EUR mijenja se u tekst „Planirana sredstva: 11.501.534,00 EUR“. U istoj točki u stavku 1. iznos od 10.775.040 EUR mijenja se u iznos „10.887.832,00 EUR“, a iznos 607.755 EUR mijenja se u iznos „613.702,00 EUR“;
2. U točki IV. tekst Planirana sredstva: 1.478.085 EUR mijenja se u tekst „Planirana sredstva: 1.668.079,00 EUR“. U istoj točki mijenja se i dopunjuje:

- u podtočki 1. AKTIVNOST: Produženi boravak u stavku 4. tekst 2023/2024. školskoj godini mijenja se u tekst: „2022/2023. školskoj godini“. U istoj podtočki u posljednjem stavku iznos od 314.558 EUR mijenja se u iznos: „329.874,00 EUR“;

- u podtočki 3. AKTIVNOST: Projekt Erasmus+ u stavku 2. iznos od 86.939 EUR mijenja se u

iznos „99.720,00 EUR“;

- u podtočki 4. AKTIVNOST: Projekt „Pomoćnika u nastavi 4“ u stavku 3. iznos od 222.713 EUR mijenja se u iznos „240.558,00 EUR“;

- u podtočki 5. AKTIVNOST: Projekt „Pomoćnika u nastavi 5“ u stavku 2. iznos od 160.778 EUR mijenja se u iznos „164.328,00 EUR“;

- u podtočki 6. AKTIVNOST: Projekt Prehrana 7, u stavku 3. iznos od 109.309 EUR mijenja

se u iznos „116.037,00 EUR“;

- u podtočki 8. AKTIVNOST: Projekt „Školska shema“ u stavku 3. iznos od 36.652 EUR mijenja

se u iznos „40.180,00 EUR“;

- iza podtočke 9. dodaje se nova podtočka 10. koja glasi:

„10. AKTIVNOST: Državna prehrana

Početkom drugog polugodišta školske godine 2022./2023. počela je provedba nacionalnog projekta osiguravanja jednog školskog obroka učenicima osnovnih škola, sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023. Vlade Republike Hrvatske. Odlukom se obvezuju osnivači škola da osiguraju jedan školski obrok za sve učenike u osnovnim školama bez obzira na materijalni status, a sredstva su osigurana iz Državnog proračuna u iznosu od 1,33 EUR po učeniku po nastavnom danu.

Do sada je u osnovnim školama Grada Šibenika u organiziranoj školskoj prehrani sudjelovalo oko 30% ukupnog broja upisanih učenika, a sada ukupno sudjeluje više od 3200 učenika, što je više od 90%, odnosno sva djeca izuzev onih čiji roditelji/skrbnici su izričito odbili sudjelovati u organiziranoj prehrani.

***U Proračunu Grada Šibenika za 2023. godinu planirana sredstva za ovu aktivnost iznose 623.246,00 EUR.“;***

- dosadašnja točka 10. postaje točka 11., te se u istoj stavak 1. mijenja i glasi:

„U okviru aktivnosti kapitalnih ulaganja u osnovnim školama dio ulaganja odnosi se na radove sanacija i opremanja školskih prostora koje škole samostalno planiraju i obavljaju, sukladno osiguranim sredstvima iz različitih izvora financiranja (pomoći iz državnog/županijskog/gradskog proračuna, vlastitih prihoda, donacija, sredstava fondova EU i ostalih pomoći) u iznosu od 613.702,00 EUR. Preostali dio ulaganja u školske prostore provodi Grad Šibenik (pored DEC sredstava od 190.532,00 EUR) iz vlastitih izvora financiranja za što je planirano 493.000,00 EUR“.

**II.**

Ova Odluka stupa na snagu dan nakon objave u „Službenom glasniku Grada Šibenika“.

KLASA: 602-02/22-01/04

URBROJ: 2182-1-05/1-23-9

Šibenik,16. lipnja 2023.

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Dostaviti:

1. „Službeni glasnik Grada Šibenika“ - ovdje

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje

**O b r a z l o ž e n j e**

Gradsko vijeće Grada Šibenika na 12. sjednici od 19. prosinca 2022. godine donijelo je Program javnih potreba u osnovnom školstvu Grada Šibenika za 2022. godinu (“Službeni glasnik Grada Šibenika“, broj 12/22).

Prijedlog Odluke o izmjenama i dopunama Programa javnih potreba u osnovnom školstvu Grada Šibenika za 2023. godinu utvrđen je u skladu s Prijedlogom Izmjena i dopuna Proračuna Grada Šibenika za 2023. godinu i projekcija za 2024. i 2025. godinu.

U Proračunu Grada Šibenika za 2023. godinu sveukupna sredstva za program osnovnog školstva utvrđena su u iznosu od 13.973.124,00 EUR

Prijedlogom Izmjena i dopuna Proračuna planirano je ostvarenje ukupnih rashoda za program osnovnog školstva od 14.777.693,00 EUR što je za 804.569,00 EUR više u odnosu na plan za 2023. godinu.

Najveće odstupanje, odnosno povećanje planiranog iznosa predloženo je zbog provođenja novog projekta Državne prehrane prema Odluci o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023. koji se financira sredstvima iz Državnog proračuna i za čiju se realizaciju do kraja tekuće proračunske godine planira ostvariti u iznosu od 623.246,00 EUR.

Povećanje planiranih iznosa od 43.331,00 EUR bilježe se i na kontima rashoda koji se odnose na plaće zaposlenih u osnovnim školama - sukladno usklađenjima iznosa za povećanje osnovice i koeficijenata za obračun plaća prema Kolektivom ugovoru, te ostalih pripadajućih materijalnih prava (isplata naknade na posao i s posla, isplata jubilarnih nagrada, zamjene zaposlenika na bolovanju, sudskih troškova prema tužbama zaposlenika zbog nepovećanja osnovice plaće iz 2016. godine i pripadajućih kamata i dr.), a koja sredstva škole ostvaruju iz Državnog proračuna.

Povećana su sredstva i za troškove plaća novozaposlenih učiteljica u produženom boravku od početka školske 2022/2023. godine u iznosu od 15.316,00 EUR, sukladno iskazanim potrebama za provođenje ovog programa koji se realizira za 295 učenika u 15 odgojno obrazovnih skupina. Sredstva za ovu namjenu financiraju se iz vlastitih sredstava Grada Šibenika za što je planirano sveukupno 329.874,00 EUR.

Osnovne škole su iskazale i potrebu većih troškova za energente zbog povećanja cijena uzrokovanog nepovoljnom gospodarskom situacijom i rastom inflacije, sukladno ostvarenju pojedinih aktivnosti u prvom dijelu proračunske godine i očekivanim troškovima do kraja godine. Zbog toga je povećan udio grada u financiranju rashoda za osiguravanje minimalnog financijskog standarda koji se odnosi na podmirenje troškova energije u iznosu od 87.005,00 EUR .

Ostala povećanja pojedinačnih rashoda po aktivnostima u visini od 79.002,00 EUR odnose se na sredstva koja se planiraju ostvariti iz vlastitih prihoda škola, donacija, državnog proračuna i EU sredstava, a koje nije bilo moguće planirati u stvarnom iznosu (projekti Erasmus+, „Školska shema“, Pomoćnici u nastavi , te Projekt Prehrana 7).

U skladu s navedenim, predložene su ove Izmjene ovog programa.